
ΑΠΟΣΠΑΣΜΑ                        

Από το πρακτικό της με αριθ. 30ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 378/2026
Στην Λευκάδα σήμερα  στις 15 του μηνός Σεπτεμβρίου του έτους  2026,  ημέρα Τρίτη και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 24838/11.9.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη, υπάλληλο  του  Δήμου Λευκάδας.

Τα θέματα συζητήθηκαν με την εξής σειρά:
1,2,3,10,11,12,13,14,25,26,4,5,6,7,8,9,15,16,17,27,18,19,20,21,22,23,24.

Κατά τη συζήτηση του 13ου θέματος, αποχώρησε ο κ. Γαζής Γεώργιος.

Κατά τη συζήτηση του 4ου θέματος προσήλθε ο κ. Σκληρός Φίλιππος.

ΘΕΜΑ 8ο : Απόφαση Δ.Ε. για παροχή πληρεξουσιότητας για άσκηση αγωγής διόρθωσης κτηματολογικών εγγραφών αναφορικά με το απαλλοτριωμένο τμήμα «Α1» που πρέπει να αποκοπεί από το ΚΑΕΚ 340261801022/0/0, ώστε να δημιουργηθεί νέο ΚΑΕΚ, όπως αποτυπώνεται στο από 30.06.2026 τοπογραφικό διάγραμμα του πολιτικού μηχανικού Σπυρίδωνος Αργύρη (ΚΗΔ 3427164/30.06.2026).
                                                                  Εισηγητής:  Μασούρας Δημήτριος, Δικηγόρος Δήμου
               Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ. Μασούρα, ο οποίος έθεσε υπόψη των μελών της Επιτροπής, τα εξής:
Με το υπ’ αριθμ. πρωτ. 17543/φ/5.29.7/30.06.2026 έγγραφο της Διεύθυνσης Πολεοδομίας και Περιβάλλοντος (Τμήμα Πολεοδομικών Εφαρμογών - ΥΔΟΜ) του Δήμου Λευκάδας, μας διαβιβάστηκε το από 30 Ιουνίου 2026 τοπογραφικό διάγραμμα γεωμετρικών μεταβολών του πολιτικού μηχανικού Σπυρίδωνος Αργύρη, το οποίο απεικονίζει τις γεωμετρικές μεταβολές που πρέπει να επέλθουν προκειμένου να υπάρξει εναρμόνιση καταγραφής και πραγματικότητας ως προς την ακόλουθη ιδιοκτησία του Δήμου Λευκάδας, ήτοι: 

-Αναφορικά με το απαλλοτριωμένο τμήμα «Α1» το οποίο εμφαίνεται στο ως άνω τοπογραφικό με τα περιμετρικά στοιχεία 1-2-3-4-5-6-7-8-9-10-1, συνολικής εκτάσεως 977,84 τ.μ., κείμενο επί της συμβολής των οδών Αναπαύσεως και Φιλοσόφων, το οποίο πρέπει να αποκοπεί από το ακίνητο με ΚΑΕΚ 340261801022/0/0 και να αποκτήσει νέο ΚΑΕΚ.

Αιτία της γεωμετρικής μεταβολής είναι η συντέλεση της απαλλοτρίωσης που έλαβε χώρα στο σημείο, για την διαπλάτυνση της οδού. 

Συνεπώς, υφίσταται και έννομο συμφέρον αναγνώρισης της κυριότητάς του Δήμου, ένεκα της αμφισβήτησης που εν τοις πράγμασι προκύπτει από τις εσφαλμένες κτηματολογικές εγγραφές. 

Κατ’ αρ. 6§2 ν. 2664/1998, είναι επιβεβλημένη η έγερση αγωγών για τη διόρθωση  των εσφαλμένων κτηματολογικών εγγραφών. 

Περαιτέρω, σύμφωνα με το άρθρο 138 παρ. 2 περ. αε΄ ν. 5314/2026, η δημοτική επιτροπή αποφασίζει, μεταξύ άλλων, «για την άσκηση ή μη όλων των ένδικων βοηθημάτων». 

ΓΙΑ ΤΟΥΣ ΛΟΓΟΥΣ ΑΥΤΟΥΣ

                                                                 ΕΙΣΗΓΟΥΜΑΣΤΕ
Την χορήγηση εντολής στο δικηγόρο  Λευκάδας Δημήτριο Ν. Μασούρα (Α.Μ. 85), να εγείρει αγωγή διόρθωσης κτηματολογικών εγγραφών  αναφορικά με το γεωτεμάχιο που περιγράφεται στο υπ’ αριθμ. πρωτ. 17543/φ/5.29.7/30.06.2026 έγγραφο της Διεύθυνσης Πολεοδομίας του Δήμου μας και όπως αυτό περιγράφεται στο ως άνω τοπογραφικό διάγραμμα (ΚΗΔ 3427164) του Πολ. Μηχανικού Σπυρίδωνος Αργύρη.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026

· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ  ΟΜΟΦΩΝΑ
Την χορήγηση εντολής στο δικηγόρο  Λευκάδας Δημήτριο Ν. Μασούρα (Α.Μ. 85), να εγείρει αγωγή διόρθωσης κτηματολογικών εγγραφών  αναφορικά με το γεωτεμάχιο που περιγράφεται στο υπ’ αριθμ. πρωτ. 17543/φ/5.29.7/30.06.2026 έγγραφο της Διεύθυνσης Πολεοδομίας του Δήμου μας και όπως αυτό περιγράφεται στο ως άνω τοπογραφικό διάγραμμα (ΚΗΔ 3427164) του Πολ. Μηχανικού Σπυρίδωνος Αργύρη.

                 
Η απόφαση αυτή πήρε αύξοντα αριθμό: 378/2026.
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ

